|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Постановление на Министерския съвет за изменение и допълнение на Наредбата за предоставяне на речни информационни услуги по вътрешните водни пътища на Република България | **Становище по ред:** |  |
| **Дата:**  | 15.11.2021 |
| **В отговор на №:**  | 03-00-433/08.11.2021 г. |
| **Институция:** | Министерство на транспорта, информационните технологии и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| 1. Обща бележка

Липсата на съответстие на наредбата с **Регламент за изпълнение (ЕС) 2019/1744** не може да бъде определено като проблем. Прилагането на нормативния акт на Европейския съюз не предвижда само формалното му приемане, а обхваща конкретни мерки, които следва да се приложат в националното ни законодателство. С оглед на това е необходимо оценката да се преработи, като в нея се разгледат проблемите и целите, изложени в мотивите при приемането на регламента.1. Относно раздел 4 „Варианти на действие. Анализ на въздействията:”

Предлагаме при представянето на *Вариант 1* да се опишат какви са сегашните принципи, технически указания и спецификации за електронното корабно докладване, а във Вариант 2 как ще бъдат променени съгласно изисквания на регламента. Важно е да се отбележи, че когато се извършва оценка на въздействието на нормативен акт не се оценяват като алтернативни варианти приемането или неприемането на нормативния акт, особено ако това е предвидено в правото на ЕС. Изследват се реалните алтернативи за действие, насочени към разрешаване на проблема. В допълнение на това предлагаме да не се разглежда Вариант 3.1. **Относно раздел 8 „Приемането ………………..произтича ли от правото на ЕС?”**

В този раздел се посочват изискванията на **Регламент за изпълнение (ЕС) 2019/1744** илинк към извършената оценка на въздействието на ниво Европейски съюз.1. **Относно раздел 11 „Информационни източници”**

Необходимо е да се поясни в каква връзка са използвани данните от НСИ относно броя на предприятията, броя на самонаетите лица и др. макроикономически данни. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.\*\*   При съгласуването по чл. 32 от Устройствения правилник на Министерския съвет и на неговата администрация се съпоставят кръгът от въпроси, проблеми и решения, разгледани в оценката на въздействието и кръгът от въпроси, засегнати от обхвата на нормативната намеса в проекта на акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| ДИРЕКТОР НА ДИРЕКЦИЯ „МОДЕРНИЗАЦИЯ НА АДМИНИСТРАЦИЯТА”  /АЛЕКО ДЖИЛДЖОВ/ |